GiliGold/VAD_KnessetCorpus huggingface dataset:
בועז טופורובסקי: היא לא משתמשת בזה סתם, היא משתמשת בזה כתגובת נגד לתהליכים מאוד קשים ובעייתיים שהם עושים.
איתן גינזבורג: חוק נורבגי זה לא תגובת נגד לשום דבר.
איתן גינזבורג: פשוט רוצים להטריל.
איתן גינזבורג: היה אין ספור זמן לדיון – היינו שלושה חברי כנסת בוועדת חוקה: קארין אלהרר, סגלוביץ' ואנוכי.
איתן גינזבורג: גם מיקי לוי הגיע.
איתן גינזבורג: סליחה, גם מיקי לוי.
בועז טופורובסקי: - - - משבר הקורונה – שאתם נכנסתם לקואליציה בגלל זה.
בועז טופורובסקי: ככה אמרתם.
איתן גינזבורג: אני רוצה לעבור להצבעה על הרביזיה.
איתן גינזבורג: מי בעד הרביזיה על הסדרים מיוחדים?
איתן גינזבורג: בעד- 2, נגד- 6, אין.
איתן גינזבורג: הרביזיות לא התקבלו.
איתן גינזבורג: אני מודה לחברי הכנסת.
איתן גינזבורג: שלום לכולם, אני מתכבד לפתוח את ישיבת ועדת הכנסת, לפי בקשת יושב-ראש ועדת חוקה, חוק ומשפט, בקשה שהוגשה בדחיפות, אז לכן גם צוק העתים וההזמנה הקצרה.
איתן גינזבורג: הוגשה בקשה להקדמת הדיון בהצעת חוק להארכת תוקפן של תקנות שעת חירום (נגיף הקורונה החדש – דיונים בהשתתפות עצורים, אסירים וכלואים), לפני הקריאה השנייה והשלישית.
איתן גינזבורג: יושב-ראש הוועדה, רוצה לנמק, או גור, הייעוץ המשפטי.
יעקב אשר: אדוני היושב-ראש, אגיד בשתי מלים, נושא שהכברנו עליו הרבה מלים בוועדה.
יעקב אשר: יש כמובן את התקש"חים הידועים שלנו.
יעקב אשר: אנחנו, המטרה שלנו, אדוני היושב-ראש, זה לעגן את התקש"חים הללו בחוק, בצורה מסודרת, לפי נושאים כמובן.
יעקב אשר: ולנושא שאנחנו מדברים עליו כאן, זה בעצם תקנות שעת חירום, שעם פרוץ הקורונה, באופן טבעי, היינו צריכים למצוא פתרון לאסירים ולעצורים שמגיעים למעצר ראשון, או להארכת מעצר.
יעקב אשר: גם לעצירים שצריכים להגיע לדיון הוכחות כדי שלא יהיה להם לעינוי דין, וכו'.
יעקב אשר: מאחר ושרות בתי-הסוהר לא מסוגל, וגם הנהלת בתי-המשפט לא הייתה מסוגלת לקלוט את כולם לפי תנאי קורונה עם ריחוק של שתי מטר, וכל הדברים הללו.
יעקב אשר: וגם יש בעיה להכניס את הכפפות עם האזיקים ביחד - - - אגב, לגבי האזיקים - אנחנו צריכים כבר לטפל בעניין הזה.
יעקב אשר: אוזקים אנשים שלא צריך לאזוק אותם תמיד, אבל זו הצעת חוק אחרת, זה לא כאן.
יעקב אשר: בעצם, המטרה שלנו לחוקק את הדברים האלה, תוך כדי הרבה מאוד תיקונים שבתקנות שעת חירום, באופן טבעי, לא שמו לב אלינו, ופגעו פגיעה דיי קשה בזכות של האנשים הללו.
יעקב אשר: מי כמונו יודעים את זה ראשי ועדות, כמה קשה לנהל דיון – וידאו קונפרנס כשאנחנו מנהלים את הוועדה – ההוא נפל, ההוא הלך.
יעקב אשר: תחשבו שאותו נאשם רוצה לדבר עם השופט, לנגוע לליבו, להסתכל לו בעיניים, או השופט רוצה את זה, עד כמה שזה פגע באנשים.
יעקב אשר: לכן, אנחנו בעצם מה שעשינו, וגם לאחר שהייתה הסכמה על כך ששירות בתי-הסוהר – ופה אני רוצה להודות לשר לביטחון פנים, אמיר אוחנה, שהגענו לסיכום שמשרד לביטחון פנים והשב"ס, יגבירו, מה שנקרא, את הגעת האסירים לבתי-המשפט בכמויות הרבה יותר גדולות ממה שהיה בתקופת הקורונה, מתוך מגמה לאט, לאט, להשתמש בזה כמה שפחות.
יעקב אשר: הגענו להסכם, ובעקבות ההסכם הזה אנחנו בעצם היום עשינו שני דברים – דבר ראשון:
יעקב אשר: פיצלנו את החלק מהחוק הזה שנוכל לאשר אותו בקריאה שנייה ושלישית.
יעקב אשר: הדבר השני שאנחנו עושים – לוקחים את כל החוק, מבקשים להעביר אותו לקריאה ראשונה - -
דן מרזוק: לא, להכין אותו - - -
יעקב אשר: להכין אותו גם לשנייה ושלישית - זה בעצם שתי חלקים.
יעקב אשר: מה שמעניין את הוועדה כאן, זה בעצם לתת להצעה זאת פטור מחובת הנחה.
יעקב אשר: מאחר וזה דחוף מאוד, כי אגב, התקנות פוקעות היום בלילה, ולכן, השנייה והשלישית זה החלק המפוצל, ולכן, היא חשובה מאוד.
יעקב אשר: אגב, ההצבעה הייתה פה אחד בוועדה.
בועז טופורובסקי: אני לא נכנס לגופו של החוק עצמו, אלא לעיקרון.
בועז טופורובסקי: חוקים שהם בשעת חירום, שפוגעים ומצרים את זכויות האדם, אני לא רואה שום סיבה.
בועז טופורובסקי: זה היה ידוע מראש, החוקים האלה הם לא קמו משום מקום.
בועז טופורובסקי: היה אפשר לטפל בהם, ואין שום סיבה להקדים דיון, לשנות את סדרי הדיון הרגילים.
בועז טופורובסקי: ההיפך, הם דורשים דיונים חמורים, מחמירים ורציניים יותר.
בועז טופורובסקי: ולכן, אני מתכוון להתנגד לזה.
בועז טופורובסקי: אני חושב שזה לא נכון, ולא ראוי, להעלות את זה בוועדה.
איתן גינזבורג: חבר הכנסת אלעזר שטרן.
אלעזר שטרן: אני חושב שאם הוועדה הזאת תלך לפי מה שחשוב ומה שדחוף - אני תמיד אתמוך בזה.
אלעזר שטרן: אנחנו פוגעים בהרבה זכויות כל הזמן.
אלעזר שטרן: מי שרוצה להתחתן במדינה הזאת - לא יכול, ואתם תצביעו נגד.
אלעזר שטרן: נשים שרוצות להיות באופן הגיוני בגוף הבוחר של הרבנות הראשית – אתם תצביעו נגד.
אלעזר שטרן: אני חושב, דרך אגב, שלדברים האלה הרבה פעמים יש משמעויות של חיי אדם יותר משל כבוד האדם.
אלעזר שטרן: מי שרוצה להתגייר בדרך נורמלית – אתם תצביעו נגד.
אלעזר שטרן: אני אפסיק פה.
יעקב אשר: אני התבלבלתי בדיון.
אלעזר שטרן: אני רק רוצה להגיד שהקווים ששים פה - האוטומטיות בין קואליציה ואופוזיציה, מי צריך להצביע נגד, מי מצביע בעד, זה מה שנקרא, לצערי הרב, זה בהתאם לאין ציפיות.
איתן גינזבורג: מישהו עוד רוצה להתייחס.
איתן גינזבורג: אם כך, אנחנו נעלה להצבעה.
איתן גינזבורג: מי בעד הבקשה של יושב-ראש הוועדה, ועדת חוקה, חוק ומשפט, להקדמת הדיון בהצעת חוק להארכת תוקפן של תקנות שעת חירום – ירים את ידו.
איתן גינזבורג: בעד 6, נגד 2, נמנע אין.
איתן גינזבורג: הבקשה אושרה.
דן מרזוק: אני רק רוצה לציין לפרוטוקול, שהמליאה צריכה לאשר קודם את הפיצול.
דן מרזוק: היא צריכה קודם לאשר את הפיצול של סעיף 30 מתוך הצעת החוק, ואז אחרי שהפיצול יאושר, יהיה אפשר לדון בשנייה ושלישית.
דן מרזוק: הפטור הוא רק לחלק שפוצל.
איתן גינזבורג: אני מתכבד לפתוח את ישיבת ועדת הכנסת, חבריי חברי הכנסת.
איתן גינזבורג: בבקשה, אלעזר, רצית לומר משהו בתחילת הדברים?
איתן גינזבורג: על הזמנים שלי?
אלעזר שטרן: דיברנו אתמול ואני מבקש לדבר על זה גם היום, על משהו שאולי לא למדנו, על הנושא של התראות של כינוס הוועדה הזאת.
אלעזר שטרן: זה יום שלישי, חברי כנסת בזמנים האלה, בהנחה שיש סדר-יום לכנסת, משבצים בלו"ז שלהם גם דברים אחרים, שהם לפעמים מחוץ לבניין, שהם קשורים לעשייה הפוליטית שלהם.
אלעזר שטרן: אני חושב שהתראה של לא יודע כמה זה, שעה קודם, שעה ורבע הייתה קודם, כמה זמן נתתם התראה לפגישה הזאת?
איתן גינזבורג: התראה קצרה.
אלעזר שטרן: אני מבין למה זה קורה.
אלעזר שטרן: אני חייב להגיד, אנסה לנטרל את הפוליטיקה מתוך זה, כמה שיהיה קשה.
אלעזר שטרן: אני אגיד באמת מה אני חושב.
אלעזר שטרן: תראה, היום בבוקר הייתי כאן בוועדת החוץ והביטחון, שכנראה בגלל זה גם התכנסנו כאן, על דיון בחומרי נפץ בהנחה שזה היום האחרון.
איתן גינזבורג: זאת לא הנחה, זה היום האחרון.
אלעזר שטרן: זה היום האחרון.
אלעזר שטרן: אנחנו עכשיו כאן עוד פעם על משהו שזה היום האחרון של מסכות, של כל מה שנקרא - - -
איתן גינזבורג: אלעזר, אתמול עברו במליאה בשעות לילה מאוד מאוחרות, כשנשארו שבעה חברי כנסת, משהו כמו, לדעתי, למעלה מעשרה חוקים שתוקפם פג.
איתן גינזבורג: מדוע הוא פג?
איתן גינזבורג: מכיוון שהכנסת הייתה בכנסת מעבר, והחוק קובע שאם תוקפו של חוק פוקע תוך כדי תקופת בחירות ואין כנסת, אז הוא מוארך לתקופה מסוימת.
איתן גינזבורג: וכל המועדים של כל החוקים האלה פגים בין ה-15 ל-16 ביוני.
מאיר כהן: פשוט העדפתם את החוק הנורבגי, לכן הזנחתם את הכול.
איתן גינזבורג: רצינו להעביר את זה בשבוע שעבר, אדוני, חבר הכנסת כהן, ואתם לא אפשרתם לנו את זה.
איתן גינזבורג: את האמת תגיד.
איתן גינזבורג: את האמת תגיד, שבוע שעבר היו שבע הצעות חוק.
איתן גינזבורג: שבע הצעות חוק.
איתן גינזבורג: אני לא רוצה להגיד מילה יותר חריפה, חבר הכנסת כהן, שבע הצעות חוק, על כולן סירבתם.
מאיר כהן: אתה יכול להגיד מה שאתה רוצה.
איתן גינזבורג: ואתה יודע את זה.
איתן גינזבורג: גם אתה קראת באופן אישי מולי במליאת הכנסת.
מאיר כהן: חבל מאוד שאתה מאשים אותי.
איתן גינזבורג: אתה מעז להגיד שזה רק מענקים?
איתן גינזבורג: תתבייש.
מאיר כהן: חבל שאתה מאשים, תתבייש, אתה.
מאיר כהן: אתם, בגלל החוק הנורבגי.
איתן גינזבורג: באמת, את הספין הפוליטי הבנו.
איתן גינזבורג: הבנו.
איתן גינזבורג: גם למדנו הרבה דברים.
מאיר כהן: למדתם שלא צריך לקדש את החוק הנורבגי על חשבון הציבור.
אלעזר שטרן: איתן, הגעתם אתמול בבוקר למשכן הכנסת, הגענו כולנו יחד כשכולנו אסירי תודה לכם על זה שבגלל ששני חברי אופוזיציה הוגדרו כחולי, נשאי, לא משנה מה, קורונה, החלטתם לפנים משורת הדין, אם אתה רוצה, לא לקיים את הדיונים האלה – כמו שאמרת עכשיו לחבר הכנסת כהן – לפני שבוע, ולכן אנחנו בלחץ.
אלעזר שטרן: אחרי שאמרתי את כל זה והודינו לכם בשם כל האופוזיציה על האדיבות הזאת - -
איתן גינזבורג: באמת, אלעזר.
אלעזר שטרן: - - אני אגיד לך מה, כשהתחיל היום אתמול, זה שלפני שבוע עשיתם ויתור זה לא אומר שלא הייתם צריכים להתחיל את היום עם החוקים שתוקפם פג היום – עם אותם שבעה שאתה מדבר עליהם, עם החוק הזה, עם חוק חומרי הנפץ, עם כל מה שהיה קשור – כדי שבאמת נסיים אותם ואנשים ילכו עם מסכות, וחומרי הנפץ יהיו תחת חוק.
אלעזר שטרן: ויכול להיות שכתוצאה מזה החוק הנורבגי היה נדחה ביום או ביומיים עם סעיף 98.
אלעזר שטרן: זה כל מה שאנחנו אומרים כאן.
איתן גינזבורג: ממילא הם היו עוברים אתמול כמו שהם עברו אתמול, והיום היינו באותה סיטואציה.
איתן גינזבורג: כל החוקים שעברו אתמול, והם עברו אתמול, היו מגיעים היום לדיונים והיינו נמצאים בדיוק באותה סיטואציה.
אלעזר שטרן: לא, לא, אני מזכיר לך שאנחנו אחרי הזמן.
איתן גינזבורג: לא, אדוני, כי אם אתמול היו עוברים החוקים האלה עד אחת בלילה או עד שתיים בלילה, ואת הנורבגי היו מתחילים בשתיים בלילה, אז זה לא משנה את העניין שהיום בבוקר היו מתחילים לדון בכל אותם חוקים שפג תוקפם.
איתן גינזבורג: אתה לא מצליח, אוקיי.
אלעזר שטרן: אם זה היה עובר אתמול בשש בערב, בשבע בערב, בשמונה בערב, בכל השעות שטחנו על החוק הנורבגי כדי שיהיו פה עוד 13 חברי כנסת.
איתן גינזבורג: ארבע שעות סך הכול היה החוק הנורבגי.
אלעזר שטרן: ארבע שעות – יותר, דרך אגב.
מאיר כהן: משש עד אחת-עשרה וחצי.
אלעזר שטרן: תתאר לך שחס וחלילה ה-13 המופלאים האלה - - -
איתן גינזבורג: אבל זה לא רלוונטי עכשיו, אלעזר.
אלעזר שטרן: למה זה לא רלוונטי?
איתן גינזבורג: אתה רוצה לכרוך את זה?
איתן גינזבורג: אני לא רוצה לדבר על עבר, אני רוצה לדבר על העתיד.
איתן גינזבורג: יש לי סדר-יום שאותו אני רוצה לקדם.
אלעזר שטרן: אז דבר.
אלעזר שטרן: הרי שאלתי אותך ולא ענית לי, אמרת לי שזה בגללנו.
איתן גינזבורג: לא שאלת.
אלעזר שטרן: שאלתי אותך למה צריך לתת התראה של שעה ורבע לישיבה.
איתן גינזבורג: לא שאלת אותי.
איתן גינזבורג: אמרת שאתה מבין למה, ואמרת שהכול התחיל מאתמול, ורק על זה הערתי לך.
אלעזר שטרן: אני מבין למה?
אלעזר שטרן: אני מבין אם הגעת לפינה הזאת למה.
אלעזר שטרן: סליחה, איתן, זה לא מתאים.
איתן גינזבורג: המצב שבו החוקים לא עלו שבוע שעבר ונאלצו לעלות אתמול, וזה לא משנה באיזו שעה הם עלו אתמול, כי הם עלו אתמול אחרי השעה ארבע אחרי הצוהריים.
אלעזר שטרן: ידענו את הכול אתמול.
אלעזר שטרן: מה, כשישבת פה אתמול לא ידעת כיושב-ראש ועדה?
איתן גינזבורג: ידענו שהיום ביום שלישי, גם אמרנו לכל חברי הכנסת שלנו שאנחנו צריכים גיוס, כי כולם יהיו, יהיו הצבעות.
איתן גינזבורג: ידענו שהיום יהיה יום קשה בוועדות שבו נצטרך לדון בהכנה לקריאה שלישית בהרבה מאוד חוקים.
אלעזר שטרן: עכשיו אתה מתחמק.
איתן גינזבורג: אז לקחת כמה שעות של דיון במליאה ולהפיל את כל הסיפור שאנחנו נמצאים בו היום על שש שעות דיון אתמול, לא, זה לא קשור.
מאיר כהן: אני שמח שבשאר הוועדות מתנהלים דיונים בשקט, ענייניים, ואנחנו תומכים בחוקים, וחבל שכשמגיעים לוועדה שלך מתחילים לריב.
איתן גינזבורג: היום של אתמול הסתיים בזה שכל החוקים עברו, והיום אנחנו דנים בקריאה שנייה ושלישית בכל החוקים שפג תוקפם.
איתן גינזבורג: ולכן היום אנחנו נדרשים לדון בהם, לתת פטורים ולעשות שימוש בסעיפים שלא היינו רוצים לעשות.
איתן גינזבורג: אבל זו הייתה ההחלטה שלכם.
אלעזר שטרן: איתן, אדוני היושב-ראש, אמרתי ליושב-ראש ועדת החוץ והביטחון הבוקר, אפרופו חומרי הנפץ, שידע, אנחנו נצביע בעד.
אלעזר שטרן: לא נעשה פה - - -
איתן גינזבורג: אבל הצטרפתם לכל ההסתייגויות.
אלעזר שטרן: סליחה, זה משהו אחר.
אלעזר שטרן: אתה יודע שזה משהו אחר.
אלעזר שטרן: יש הבדל בין זה שאתה מצביע בעד החוק לבין זה שאתה מצביע בעד הסתייגויות.
אלעזר שטרן: אגיד לך יותר מזה, אתה רוצה לשמוע?
אלעזר שטרן: אם אנחנו עכשיו היחידים שנייצג פה את ההסתייגויות, אנחנו נוריד את ההסתייגויות, את ההצטרפות שלנו להסתייגויות.
עוזי דיין: לא צריך, כי ימינה הציגו 750 הסתייגויות.
אלעזר שטרן: אז זה מה שאני אומר לך, אם זה תלוי בנו עכשיו כאן בהצטרפות שלנו לחוק הזה, וימינה שהצטרפנו אליהם לא יהיו כאן, אנחנו לא נהיה מכשול.
אלעזר שטרן: אני אומר לך את זה ככה.
אלעזר שטרן: אני מצפה שאת האחריות הזאת גם אתם תגלו.
אוסאמה סעדי: אדוני היושב-ראש, רציתי לשאול משהו אחר בעניין סדר-היום.
אוסאמה סעדי: יש כאן בקשות, למשל בעניין בקשת יושב-ראש ועדת החוקה, חוק ומשפט.
אוסאמה סעדי: אנחנו באים עכשיו מהוועדה ועד עכשיו אפילו לא סיימנו, אולי 20% מהחוק.
עוזי דיין: יש לנו אישור של היו"ר.
איתן גינזבורג: יושב-ראש הכנסת אפשר לאור הנסיבות המיוחדות לקיים דיונים תוך כדי דיוני המליאה.
אוסאמה סעדי: כמה זמן?
איתן גינזבורג: מכיוון שבצוק העתים צריך להעביר את החוקים האלה על מנת שלא יהיה כאוס במדינה, אם זה מעניין את מישהו, ולכן נעשה את הדיונים במקביל.
אוסאמה סעדי: את המישהו הזה זאת הממשלה שחיכתה.
איתן גינזבורג: גם.
אוסאמה סעדי: אמרתם בוועדה.
איתן גינזבורג: וגם לנו כחברי כנסת, לאור העובדה שיש לנו היום אחריות - -
אוסאמה סעדי: גם לנו יש אחריות.
איתן גינזבורג: - - כשאנחנו נמצאים במקום שבו אנחנו צריכים לקבל החלטות, אנחנו צריכים לקחת את האחריות הזאת.
אוסאמה סעדי: ולכן אנחנו מנסים בוועדת החוקה, והצלחנו להביא לשינוי של כמה דברים.
איתן גינזבורג: נכון, עשיתם שינויים מאוד מאוד חשובים.
אוסאמה סעדי: נכון, חשובים מאוד.
אוסאמה סעדי: אבל גם אי-אפשר לבקש מאיתנו עכשיו – למשל יש עכשיו נאום בכורה של חברות הסיעה שלי סונדוס סאלח ואימאן ח'טיב, למה אני צריך לא לשמוע אותן ולהמשיך בוועדת החוקה?
איתן גינזבורג: אני מבין את זה לגמרי.
אוסאמה סעדי: וכאשר מדובר גם בהוצאה לפועל ובהתדיינויות בסכסוכי משפחה - -
איתן גינזבורג: אנחנו לא בזמנים רגילים, לצערי.
איתן גינזבורג: אני מקווה שכשה
איתן גינזבורג: כנסת תיכנס לתוך מסלול של עבודה רגיל - - -
אוסאמה סעדי: דברים כאלה, מתי אתה רוצה להביא אותם?
איתן גינזבורג: אני מאוד מקווה שביום שבו הכנסת תתכנס - - -
אוסאמה סעדי: אני שואל, כמה זמן מאשר היושב-ראש?
איתן גינזבורג: אני מקווה שביום שבו ניכנס לשגרת עבודה רגילה ולא בצוק עתים כל כך לחוצים, וכל מלאכת הרכבת הממשלה תסתיים, וכל - - -
אלעזר שטרן: מה, היא לא הסתיימה?
אוסאמה סעדי: עכשיו פותחים את ההסכמים הקואליציוניים.
מאיר כהן: איתן, יש - - - חדשים?
איתן גינזבורג: כל הסיפור של הקורונה והצווים המיוחדים האלה לא הסתיימו.
איתן גינזבורג: ברגע שהכול יסתיים ניכנס לתוך תהליך שגרת עבודה רגילה של הכנסת, נוכל לבוא ולהתייחס לכל חוק בצורה נאותה.
איתן גינזבורג: לא כמו מה שקורה בוועדת הפנים במקביל ובוועדת החוץ והביטחון שבה הייתי וכו'.
איתן גינזבורג: לכן אני אומר, אנחנו נמצאים עכשיו בצוק עתים, אז בואו, כולם צריכים להתגייס, אנחנו צריכים להפעיל צעדים שלא מקובלים בבית הזה, כמו ישיבות ועדה תוך כדי מליאה – אף אחד לא אוהב את זה – כמו השימוש ב-98, שאף אחד לא אוהב.
איתן גינזבורג: אבל אנחנו צריכים לעשות את זה כי אנחנו נמצאים בסיטואציה מיוחדת עם נסיבות מיוחדות.
איתן גינזבורג: אתם בטח מבינים את זה מעבר לסיפור הפוליטי, ולכן אני לא רוצה להיגרר לסיפור הפוליטי הזה.
אלעזר שטרן: איתן, אגיד לך מה אנחנו מבינים?
אלעזר שטרן: תחשוב שאני עושה סיבוב, אבל אני לא עושה סיבוב.
אלעזר שטרן: אתמול בשלוש אמרו לנו שהחוק הנורבגי לא עולה, ברבע לארבע אמרו לנו שהוא לא עולה, בחמישה לארבע אמרו לנו: בני גנץ התקפל, החוק כן עולה.
רם שפע: לא, בני גנץ - - -
אלעזר שטרן: בגלל שבשבוע הבא נתכנס פה לשנות את חוק-יסוד: הממשלה, ואז עוד פעם אתה תגיד לנו: אתם יודעים, עוד לא התחלנו ממשלה, צריכים לעשות את שינוי חוק-יסוד: הממשלה.
אלעזר שטרן: רק טחנת ימים ולילות כדי לאשר אותו, ובשבוע הבא נתכנס.
איתן גינזבורג: אני רוצה לעבור לסדר-היום.
אלעזר שטרן: זאת ההתנהלות.
איתן גינזבורג: אני לא רוצה יותר להתנגח איתך בדברים האלה.
עוזי דיין: - - - חברים מספרים על בני.
אלעזר שטרן: לא, זה לא בני.
אלעזר שטרן: זה לא בני.
איתן גינזבורג: סדר-היום: יש בקשה של יושבת-ראש ועדת הפנים והגנת הסביבה של הכנסת להקדמת הדיון בהצעות החוק לפני קריאה שנייה ושלישית.
איתן גינזבורג: החוקים הם: הצעת חוק לתיקון פקודת העיריות (הוראת שעה) (תיקון מס' 5), והצעת חוק התכנון והבנייה (תיקון מס' 101) (תיקון מס' 5).
מאיר כהן: רגע, גם לעיריות יש - - -
איתן גינזבורג: יושבת-ראש הוועדה הסמיכה אותי כחבר הוועדה לנמק את בקשת הפטור.
איתן גינזבורג: שני החוקים האלה הם חוקים לבקשת הארכת תוקף לחוקים שנמצאים כרגע בהוראת שעה.
איתן גינזבורג: אחד זה פקודת העיריות בכל הנוגע לאגרת השמירה, ואחד זה חוק התכנון והבנייה בכל הנוגע למכוני הבקרה.
איתן גינזבורג: מאריכים את התוקף של אגרת השמירה בשנה וחצי במקום בשנתיים וחצי, כפי שביקשה הממשלה.
איתן גינזבורג: והצעת חוק התכנון והבנייה, דחיית התחלת פעולתן של מכוני הבקרה בשנה, לאור העובדה שמינהל התכנון עבר ממשרד האוצר למשרד הפנים.
איתן גינזבורג: שר הפנים ביקש זמן ללמוד את הנושא הזה.
קריאה: אין לך רוב.
איתן גינזבורג: למה?
קריאה: כי אין לך רוב.
אלכס קושניר: רגע, אין דיון על זה?
אלכס קושניר: באמת, אני יכול להבין שלפעמים יש מצבי חירום - - -
אלעזר שטרן: אם אומרים שעוברים להצבעה ומגלים שאין רוב אז לא עוברים להצבעה?
איתן גינזבורג: יש פררוגטיבות ליושב-ראש.
אלכס קושניר: פררוגטיבה של יושב-ראש הוא אמר לך.
רם שפע: אם רואים שלוקח הרבה זמן לכתוב הסתייגויות אז - - -
איתן גינזבורג: כן, אלכס.
אלכס קושניר: אני עכשיו אדבר?
אלעזר שטרן: מה אתה מדבר עכשיו?
אלעזר שטרן: תן לו לעבור להצבעה.
רם שפע: אם אתה רוצה, יש לי הרבה מאוד דברים לומר, אלעזר, אל חשש.
אלכס קושניר: עזוב, אז הוא ידבר, מה זה משנה.
רם שפע: וזה יהיה יותר מעניין.
איתן גינזבורג: הוא אמר שעוברים להצבעה.
איתן גינזבורג: אלכס, רוצה לדבר או לא?
אלכס קושניר: אם אני לא מדבר אתה עובר להצבעה?
אלכס קושניר: אתה עובר להצבעה?
איתן גינזבורג: מי בעד בקשת יושבת-ראש ועדת הפנים להקדמת הדיון בקריאה שנייה ושלישית של שני החוקים שמניתי?
איתן גינזבורג: בעד חוק פקודת העיריות – ירים את ידו.
איתן גינזבורג: 5 בעד, 4 נגד.
אלעזר שטרן: אני מבקש להגיד שזאת בקשת חבר הכנסת בועז טופורובסקי שנמצא בדרך לפה.
איתן גינזבורג: מי בעד הצעת יושבת-ראש ועדת הפנים לפטור להצעת חוק התכנון והבנייה לפני קריאה שנייה ושלישית?
איתן גינזבורג: התקבלה.
אלכס קושניר: רוויזיה.
אלעזר שטרן: רוויזיה של שנינו.
אלעזר שטרן: תלמד יותר מהר ממני.
איתן גינזבורג: יש בקשה של יושב-ראש ועדת החוקה, חוק ומשפט להקדמת הדיון בהצעת חוק להארכת תוקפן של תקנות שעת חירום לפני קריאה שנייה ושלישית בכל הנוגע לנגיף הקורונה החדש באכיפה, ומיזוג הצעות החוק הבאות; ופטור מחובת הנחה להצעת חוק הממוזגת לפני הקריאה השנייה והשלישית: הצעת חוק ההוצאה לפועל (תיקון מס' 65) (מסלול מזונות), והצעת חוק ההוצאה לפועל (תיקון – הוצאה לפועל במסלול מזונות).
איתן גינזבורג: ומיזוג הצעות החוק ופטור מחובת הנחה לקריאה שנייה ושלישית: הצעת חוק להסדר התדיינויות בסכסוכי משפחה (הוראת שעה), והצעת חוק להסדרי התדיינות בסכסוכי משפחה (הוראת שעה) – אחת היא מ/1313 והשנייה היא פ/1202.
איתן גינזבורג: כולם באותו נימוק של צורך בהארכת הוראות השעה האלו, כי אחרת יצטרכו לחוקק את כל החוק מההתחלה, דבר שהוא ממש לא סביר, וגם ייצור כאוס בתוך מערכת המשפט ולתוך הבקשות שכבר זוגות - - -
מאיר כהן: אנחנו נצביע בעד החוקים האלה.
איתן גינזבורג: לאור העובדה שיש שם כבר הליכים משפטיים של זוגות שרוצים להתגרש או רוצים לבקש סעד מבתי המשפט, אי העברת החוקים האלה יגרום לכאוס גדול בתוך מערכת המשפט.
מאיר כהן: אתה מוכן לחזור?
מאיר כהן: מה החוקים האלה?
איתן גינזבורג: הראשון זה חוק הוצאה לפועל מסלול מזונות, השני הוא הצמדה של הצעת חוק פרטית זהה לדבר הזה, ממשלתית ופרטית.
איתן גינזבורג: והצעת החוק השנייה היא להסדרי התדיינות בסכסוכי משפחה, וגם הצמדה להצעת חוק פרטית.
מאיר כהן: תעצור.
מאיר כהן: גם בשני אלה נתמוך.
איתן גינזבורג: תתמכו.
איתן גינזבורג: אז נעשה את ההצבעה ביחד לשני החוקים האלה, בסדר?
איתן גינזבורג: מי בעד מיזוג הצעות החוק ופטור מחובת הנחה להצעת חוק ההוצאה לפועל (תיקון מס' 65) והוצאה לפועל במסלול מזונות, פ/1033 ו-מ/1312?
איתן גינזבורג: פה אחד עבר.
איתן גינזבורג: מי בעד מיזוג הצעות החוק ופטור מחובת הנחה להסדר התדיינויות בסכסוכי משפחה מ/1313, והצעת חוק להסדרי התדיינויות בסכסוכי משפחה פ/1202?
איתן גינזבורג: עברו.
אוסאמה סעדי: לא, רם התנגד.
איתן גינזבורג: רם לא הצביע, זה היה פה אחד.
איתן גינזבורג: והקדמת דיון בהצעת חוק להארכת תוקפן של תקנות שעת חירום, אכיפה, מה שהיום היה בתקשורת, ממשלתית 1321, לפני קריאה שנייה ושלישית.
איתן גינזבורג: החוק שפג תוקפו אתמול בלילה ואנחנו צריכים להאריך.
אלכס קושניר: איזה סעיף אתה קורא?
ארבל אסטרחן: ב1 בסדר-היום.
איתן גינזבורג: המסכות.
אוסאמה סעדי: אכיפה?
איתן גינזבורג: אכיפה.
איתן גינזבורג: מי בעד הקדמת הדיון באכיפה?
איתן גינזבורג: 6 בעד, 4 נגד.
אלעזר שטרן: רוויזיה בשם בועז.
איתן גינזבורג: יש בקשה נוספת של יושב-ראש ועדת העבודה, הרווחה והבריאות להעברת הצעת חוק להארכת תוקפן של תקנות שעת חירום (נגיף הקורונה החדש הגבלת מספר העובדים במקום עבודה לשם צמצום התפשטות נגיף הקורונה החדש), מהוועדה המיוחדת לעניין נגיף הקורונה החדש לוועדת העבודה והרווחה.
איתן גינזבורג: אתמול המליאה קבעה שהרצת החוק הזאת תידון בוועדה המיוחדת לעניין הקורונה החדש, ויושב-ראש ועדת העבודה והרווחה מבקש שזה יעבור אליו.
איתן גינזבורג: מישהו רוצה להתייחס לבקשה?
עוזי דיין: יש סיבה שזה לא יהיה בוועדת העבודה והרווחה?
איתן גינזבורג: האמת שכשהקמנו את ועדת הקורונה, בסמכויות הוועדה היה כתוב שהוועדה תדון בעיקר בהפקת לקחים מהתמודדות הממשלה עם נגיף הקורונה החדש, והיערכות לקראת גל נוסף בקורונה החדש ובמגפות בכלל, וכן גם בטיפול ובהיערכות המדינה למצב של רעידות אדמה.
אוסאמה סעדי: יתרה מזאת, אני מזכיר, ארבל, ואני חושב שכשהוקמה הוועדה הזאת אמרנו במפורש שאין לה סמכויות חקיקה.
איתן גינזבורג: אמרנו שהיא לא תעסוק בנושאים שנמצאים באופן מובהק בוועדה קבועה של הכנסת.
אוסאמה סעדי: בסמכותה לחוקק?
איתן גינזבורג: היא כן יכולה לעסוק בחקיקה, אבל אם יש ועדה קבועה של הכנסת שעוסקת במשהו ממקום מובהק ליושב-ראש יש מקום - - -
מאיר כהן: אם זה לעבור, אנחנו - - -
איתן גינזבורג: לעבודה ורווחה.
אוסאמה סעדי: זה נושא מובהק מאוד.
אלעזר שטרן: השאלה, יש דברים שלא נמצאים באופן מובהק?
איתן גינזבורג: תראה, זה עניין של פרשנות וגם עניין של רצון טוב בין כל יושבי-הראש.
איתן גינזבורג: אני חושב שאם יש מנדט, חשוב בוועדת הקורונה באמת לדון בהפקת לקחים, כמו שהתחילה ועדת הקורונה של עפר שלח, ולראות איך אנחנו נערכים לקראת גל נוסף.
איתן גינזבורג: אנחנו לוטים בערפל בהקשר הזה.
איתן גינזבורג: אני חושב שצריך להקדיש שם את הזמן לזה.
איתן גינזבורג: מי בעד הבקשה להעביר את החוק מוועדת הקורונה לוועדת העבודה והרווחה?
איתן גינזבורג: בעד – פה אחד.
איתן גינזבורג: 10 בעד.
איתן גינזבורג: יעבור.
איתן גינזבורג: אני מבקש חמש דקות הפסקה.
איתן גינזבורג: רבותיי, אני מחדש את הישיבה.
איתן גינזבורג: אני רוצה להציע ולקבוע סדרי דיון לגבי חוק חומרי נפץ.
איתן גינזבורג: כמה הסתייגויות הוגשו?
עוזי דיין: 750 בהתחלה.
איתן גינזבורג: 750 בבוקר, והם הורידו ל – ארבל?
עוזי דיין: הם לא הורידו בכלל.
ארבל אסטרחן: יש 485 הסתייגויות לכ-21 ח"כים.
איתן גינזבורג: 485 הסתייגויות.
עוזי דיין: הם לא הורידו, ירדו חלק.
איתן גינזבורג: אני צריך לדעת אם אתם חלק מתוך הדבר הזה או לא.
איתן גינזבורג: יש 21 ח"כים או חמישה ח"כים על ההסתייגויות האלה, צריך לדעת.
אלעזר שטרן: אשאל אותך שאלה.
אלעזר שטרן: אם רק הם יישארו אתה לא תפעיל 98?
איתן גינזבורג: אני כן אפעיל 98.
אלעזר שטרן: אז זה לא משנה.
איתן גינזבורג: זה משנה, כי אם - - -
אלעזר שטרן: אם הייתי יכול לחסוך לכבודה של הכנסת, אבל 98?
איתן גינזבורג: אלעזר, הם מבקשים 60 שעות דיון במליאה.
אלעזר שטרן: איתן, אמרתי לך, אז אני כרגע שומר לעצמי את הזכות, אתה מבין למה.
אלעזר שטרן: אם אתה על זה תגיע איתם לאיזשהו הסכם או עם עצמך ולא תפעיל את 98, אני מוכן לבטל.
אלעזר שטרן: אבל אם ממילא אתה מפעיל 98 אז למה אני תורם פה?
אלעזר שטרן: לסתם.
איתן גינזבורג: תשמע, הייתה לי הידברות קצרה עכשיו עם נציג שלהם שגם לא נמצא פה, אחד העוזרים שלהם.
איתן גינזבורג: הם גם לא נמצאים פה.
אלעזר שטרן: הם לא צריכים להיות.
אלעזר שטרן: אני אומר את זה עוד פעם, תראה, הצבענו בעד - - -
איתן גינזבורג: התקשרתי למתן כהנא, ניסיתי להידבר איתו על הדבר הזה, הם כרגע לא מוכנים להידבר בצורה – לא רוצה לנקוט בשמות תואר.
ניר ברקת: אלו לא באמת הסתייגויות, זה סתם - - -
איתן גינזבורג: אבל, חבר'ה, מדובר פה על תאריך, בסדר?
איתן גינזבורג: אתמול על חוק המענקים הגדול, 6 מיליארד שקל, דנו שעתיים עם 60 הסתייגויות.
איתן גינזבורג: פה על תאריך שעבר תוקף לחוק חומרי נפץ, כשמדובר על מפעל תע"ש שיעבוד על פי תקני חומרי נפץ, באמת, בואו, לא צריך להרחיב על הדבר הזה.
אלעזר שטרן: איתן, אני מסכים - - - ימינה, אני לא יכול לעזור לך בזה.
ניר ברקת: אבל אלו לא באמת הסתייגויות.
אלעזר שטרן: אם אני יכול לעזור לך בזה תגיד לי במה.
אלעזר שטרן: אתה מבין שאני - - -
איתן גינזבורג: לא הבנתי, להגיד לך במה?
איתן גינזבורג: מה?
איתן גינזבורג: מה להגיד לך במה?
אלעזר שטרן: במה אני יכול לעזור, במה העמדה שלי תשנה את מה שאמרת עכשיו?
איתן גינזבורג: תראה, אני לא יודע לגבי העמדה שלך, אני חושב שגם 60 וגם עשרות יממות לא רלוונטיות.
איתן גינזבורג: אם אתה נשאר עם ההסתייגויות - - -
אלעזר שטרן: אתה הולך לשעתיים דיון או לשעה?
איתן גינזבורג: אני הולך ללא יותר משעה דיון.
איתן גינזבורג: על הצעת חוק כזאת אין מקום לדון יותר משעה של דיון.
אוסאמה סעדי: במיוחד שתומכים בה.
איתן גינזבורג: בוודאי.
איתן גינזבורג: וגם לא יותר מ-20 הסתייגויות.
אלעזר שטרן: אתה אומר שאם יהיו לך פחות, אם יהיו לך חמישה חברי כנסת ולא 21 חברי כנסת, זה מה שיקבע לך?
איתן גינזבורג: אז אפשר לתת יותר, במקום 20 הסתייגויות, 30 הסתייגויות, 40 הסתייגויות, אבל בואו, זה צריך להיות משהו סביר.
איתן גינזבורג: על הצעת חוק של סעיף אחד, על תאריך, באמת, חבר'ה, בואו, קצת זה.
אלעזר שטרן: איתן, אני מושך את ההסתייגויות שלנו.
איתן גינזבורג: אז אני מציע לקיים דיון לאור ההסתייגויות הרבות שהוגשו.
איתן גינזבורג: אני מציע לקיים דיון של לא יותר משעה לנימוק ההסתייגויות.
ארבל אסטרחן: אי-אפשר להגיע להסכמה עם ימינה על הדבר הזה?
איתן גינזבורג: אני מציע שנאשר 98, נעשה דיון עם ימינה.
אלעזר שטרן: זה חבל.
איתן גינזבורג: אני מסכים איתך, אבל מה לעשות?
איתן גינזבורג: יש לי גם רוויזיה עוד חצי שעה ויש לי מליאה.
אלעזר שטרן: בסדר, אבל תסגור איתם כמה הם רוצים.
איתן גינזבורג: אבל כל הבוקר אנחנו בדיון על זה.
עוזי דיין: איתן, אני רק מזכיר שבוועדת החוץ והביטחון לא הייתה בכלל הנמקה להסתייגויות.
מירי פרנקל-שור: אלעזר, למחוק את כל ההסתייגויות?
אלעזר שטרן: שלנו?
אלעזר שטרן: של כל יש עתיד-תל"ם.
מאיר כהן: אלעזר, אמרת להם שאנחנו מורידים?
איתן גינזבורג: אתם מסירים את ההסתייגויות.
מאיר כהן: כמה נשארו?
איתן גינזבורג: עדיין נשארו לי 400, 60 שעות.
מאיר כהן: קח את מיקי, תדבר איתו.
איתן גינזבורג: בסדר, אבל בינתיים נפעיל את הסעיף.
איתן גינזבורג: אני צריך לעדכן את היושב-ראש שאתם מסירים את ההסתייגויות.
אלעזר שטרן: אמרתי לך, למרות שהזמנתי מלון לעוד לילה.
איתן גינזבורג: חברי הכנסת, אני מבקש גם את עצתכם הטובה, אני מציע שעד לא יותר משעה דיון, ו-20 הסתייגויות זה נראה לי סביר.
ניר ברקת: אני רוצה להעיר משהו לגבי ההסתייגויות.